Eerste skooldag – kiek en wen groot! - Onderwys - Republikein
Wednesday, August 23rd, 14:59:24
Eerste skooldag – kiek en wen groot!
Saam met die skole wat môre heropen, skop Republikein en Checkers se fotokompetisie waarin stewige kontantpryse op die spel is, ook af.
Ma, pa, oupa, ouma. . . neem ‘n foto van sussie of boetie se eerste skooldag, of eerste dag terug op die skoolbanke, en skryf dit in.
Stuur die foto na lesers@republikein.com.na en skryf in die onderwerpveld “Wen met Checkers”. Verskaf ook die leerling se naam, ouderdom en die skool waarin hy of sy is. Dié foto’s sal elke dag tot 17 Januarie in ‘n fotogallery op Republikein se Facebook-blad verskyn.
In die eerste been van die kompetisie, sal een gelukkige Facebook-gebruikers in ‘n gelukstrekking N$500 kan losslaan.
Op Woensdag 18 Januarie publiseer Republikein die redakteurskeuse van die tien wenfoto’s in die koerant. Terselfdertyd open die SMS-lyne vir lesers om vir hul gunstelingfoto te stem. Lesers kan die SMS stuur na 51500 en daarin skryf “Checkers”, gevolg deur die nommer van die foto waarvoor gestem word.
Dié kompetisie sluit om middernag op 22 Januarie. Die leerling wie se foto die meeste SMS’se ontvang het, wen N$500 terwyl een gelukkige leser wat aan die SMS-kompetisie deelgeneem het, ook N$500 ryker sal wees.